Pensums

Tschertga las respostas en la salata da bustabs! Colurescha las dumondas e respostas cun la medema colur !

Sur tge flum han ils Uranais adina empruvà da construir ina punt?	
Tgi ha exclamà desperadamain: “Duai il diavel construir ina punt!”	
Tgi ha fatg als Uranais ina proposta?	
Il diavel ha vulì sco cumpensaziun l’emprima … che passa sur la punt.	
Quants dis ha il diavel gì per construir la punt?	
Tge han ils Uranais tarmess sco emprim sur la punt vi?	
Co sa sentiva il diavel cura ch’el ha vis tge ch’ils Uranais han vulì dar ad el per la construcziun da la punt?	
Cun tge ha il diavel puspè vulì destruir la punt?	
Tge ha ina dunna veglia sgriflà en il crappun ed uschè evità ch’il diavel possia puspè destruir la punt?	
En la vischinanza da tge vitg è il crap sa tschentà?	

m	a	l	e	n	g	i	a	n	à	m	c	g	s	i	d	n	
b	g	k	c	m	o	r	z	v	e	s	c	o	a	f	x	o	
t	x	c	i	a	n	f	t	b	t	r	c	r	l	z	m	b	
n	e	k	r	d	f	g	z	f	o	m	e	k	a	g	l	s	
f	v	l	s	e	x	s	l	s	k	a	v	e	o	p	x	n	
r	k	m	e	c	a	z	i	n	r	s	l	m	k	o	i	l	
c	t	k	g	a	n	t	k	g	k	t	g	s	d	r	t	f	
r	d	s	s	b	e	d	i	b	a	r	l	k	a	c	r	m	
u	s	g	c	r	m	r	n	r	k	a	i	s	f	r	a	f	
s	z	l	t	k	t	v	l	b	a	l	k	z	n	m	i	d	
c	r	e	u	s	s	b	c	m	g	x	a	t	o	g	s	a	
h	l	d	g	f	g	m	n	r	t	s	v	s	c	o	e	b	
r	g	o	e	s	c	h	e	n	e	n	d	z	m	s	n	i	
i	o	l	s	d	o	z	l	k	m	l	e	s	f	v	l	l	
c	m	n	v	i	s	f	c	d	i	a	v	e	l	r	s	s	
s	b	s	e	x	e	z	m	d	s	v	f	g	p	d	x	i	
i	z	l	t	a	c	a	i	f	n	e	m	b	i	v	t	p	
x	t	r	m	b	u	c	t	g	a	u	r	a	c	z	s	g	

Tge è ina ditga?

Colurescha la dretga resposta!

Rapport davart in eveniment real. Descriva oriundamain la vita da sontgs.

Raquints curts populars, ch’èn savens vegnids stgaffids dal pievel sez. 
Raquints d’eveniments incredibels, irreals che sa basan dentant sin cas reals ubain èn vegnids scrits sco rapports d’eveniments reals.
Ils raquints èn cun il temp vegnids transfurmads ed ornads. 
Ils raquints èn savens attaschads ad in lieu ed in’indicaziun da temp. 

Noziun per in gener litterar. I sa tracta per ordinari da curtas raquintaziuns, ornadas dad elements surreals e mirveglius. Las raquintaziuns na pon per ordinari betg vegnir attribuidas ad in lieu. 

Colurescha cun la medema colur las parts da las ditgas che tutgan ensemen!

Il signun da la Greina 
Ina saira da brentina sa renda il signun da la Greina sin la furcla per dar sal a las ganetschas. El sa bain avunda, che las strias van da temp en temp da notg a chaval sin lur scuas sur la furcla, ma d’avair tema, quai na dat gnanc en il chau al signun. Strusch arrivà sin la furcla, auda el in fracass infernal; nunspetgà vegn el tschappà e runà sur culms e vals. El vul sa defender, ma na sa betg, vul clamar e na po betg. Il davos è el per terra en ina val trida ch’ el n’ha anc mai vis. Mez mort leva el si ed tschertga in trutg per mitschar ord quella chavorgia dal mal. Ni via ni trutg, ni glieud ni biestga, ni susta ni tetg èn da chattar. El cumenza a clamar, ma nagin dat sinzur…	
Il bov da Lavaz 
L’alp da Lavaz che appartegna ussa a la vischnanca da Medel appartegneva pli baud a Sumvitg. Avant blers onns han ils da Medel andetgamein cumenzà dispita cun Sumvitg e pretendì Lavaz per els. Per decider quella chaussa è la visita oculara ida en l’alp. Quel di duai lura in da Medel avair mess terra da ses iert en ses chalzers ed esser ì a Lavaz…	

Oscar e Rosa 
Oscar, il davos ertavel dals signurs da Sumvitg che avevan in chastè a Clavadials, era s’ inamurà en Rosa da Val, ch’ era lunsch enturn la pli bella matta. In di avevi num che Oscar stoppia bandunar sia chara amanta ed ir en la guerra. Rosa, trista e deprimida, ha empermess ad Oscar da star fidaivla ad el. Trais lungs onns ha ella lascha encrescher per ses amant, ella ha fatg quitads e rugà, ha spetgà cun brama che ses Oscar turnia saun e salv. In bel di auda ella nà da Surrein la tiba da chatscha dad Oscar. Ses cor fa in sigl e plain legria curra ella encunter a l’amant. – Tge sgarschaivla dischillusiun. Oscar gnanc fa bada da Rosa. Povra Rosa – enfin che ses sang e ses cor eran anc plain vita ed ardur, era sia povra fatscha plain faudas e ses corp duvrà – la bellezza sflurida. Empè da currer encunter ed embratschar Rosa, ch’ el aveva amà ina giada sco anc mai in um ha amà ina dunna, sa ferma el avant la povra matta e volva il chau senza dir in solit pled. Rosa, bunamain sturna da la tristezza e da la desperaziun, sa volva e fui cun las davosas forzas da la val en. Suenter in toc bandunan era quellas forzas ella e dond la davosa fladada croda ella morta giun plaun…	

Il signun ed il diavel
Il signun da Culmatsch era in um da discletg. El sdiavlava adina. El carteva, che da tut quai che gieva en mal, saja il diavel la culpa. Perquai era il giavisch adina da vegnir ina giada a pugn cun il diavel sez. In bel di cun runar giu dals auts da Culmatsch in burdi ha il signun gì in grond discletg. Durant ch'el runava sgiavlond la rauba da la spunda giuadora, sa schluita ina magnucca, la quala el aveva emblidà da marcar cun la crusch, or da la blatga e rocla giu da la gonda. Anc ditg suenter vegniva siadora fim. Savens sa lamentava il signun: sch'el fiss stà spert avunda da furar la magnucca en las costas cun in cuntè, sch’avess el pudì spendrar ella. Curt temp suenter datti in auter bler pli grond discletg. In di da malaura e fraid era il signun da Culmatsch occupà cun chaschar e quai cun nauscha luna pervia da la naiv che smanatschava da vegnir giu sin l'alp e forsa anc stuair midar stavel. En quella fatalitad era il diavel senz'auter puspè la colpa. Mintga curter latg ch'el svidava en la sadella finiva cun ina sgiavlada. Avant che dar quagl ha il signun anc gì mirveglias, tge che l'aura fetschia. En stavel era la naiv gia sa tschentada. Sinquai vegn il signun fitg vilà e bitta cun in chalzer cunter il scutger e sbragia quai ch'el po: “Gea, sturnir duess ins el, ch’el fiss sturnì ina giada per adina!”…	

Là haja el engirà cun detta stendida, ch’ el stettia sin ses terratsch, e sin quest engirament ha l’ uatga decidì en favur dals da Medel. Quest um è suenter sia mort  per chasti da  ses engirament ì enturn en l’ alp burlend sco in bov. In sontg spiritual haja scungirà il bov en in pitschen lai, che sa chatta en quella alp. Ma cura ch’i vegn malaura, u las quatter tempras,  aud’ ins anc ussa el.	
Strusch finì quels pleds ch'i dat ina termenta botscha en il mir, sco sch'insatgi avess chargià il tschep da laina avant tegia e sdermanà quel cunter la chantunada da la tegia. Entras la stremblida dat la fuaina ensemen. Bunamain l’entir latg cula per la tegia enturn. Andetgamain cumpara il diavel sin isch-tegia cun la furtga enta maun e cloma: “Qua vegn quel che ti giavischas adina. Tge manca? Vuls forsa sturnir mai?” Il signun ha tema e sgarschur e fui en il tschaler da latg. Il diavel sa derscha en tegia cun la furtga a dretgora e cloma: “Vè nà qua ti verm da la terra!” Il signun emprova da mitschar insanua tras ina sfessa, ma invan. En sia miseria sdrappa el ses scapulier ord sia vestgadira. Sco in stausch sa snuescha il diavel insaquants pass enavos. Vesend ch'i n’era da far nagut cun il signun, tschappa el las duas sadellas groma, penda quellas sin il moni da sia furtga, ina per vart e sin spatla cun tut e scappa da tegia ora laschond enavos ina spizza da render begl e buttatsch.	

La fameglia en la tegia da la Greina spetga il return dal signun. Na vegnind quel betg, van els avant tegia e guardan enturn, ma il signun n’è nagliur. La finala audan els in planscher giu dal tetg, ma tut tschertgar e tut clamar è invan. Pir la saira dal segund di vegn il signun finalmain puspè en tegia mezmort dal strapatsch, da la fom e da la tema. E là ha el raquintà a ses cumpogns tut quai ch’ el aveva stuì far atras.  	

Ses cor strenschì aveva chalà da batter. Ses egls vids da las larmas sponsas eran 
serrads per adina. Ella aveva rendì si’ olma fidaivla a Dieu. En quel lieu, nua ch’ ella è morta, han ins eregì pli tard ina chaplutta e dà a l’ alp il num da Rosa – Alp Rosas. E sper sia fossa è ina funtauna naschida cun aua che medeghescha tut quels che han il mal d’ amur e tut quels che han quitads e malsognas. L’ aua da quella funtauna ha la forza da render la clerezza als egls cotschnids da larmas e da cotschnir las vestas pallidas a quels che pateschan da malsogna.	

Sin quests links chattais vus ulteriuras ditgas:

http://rm.wikipedia.org/wiki/Detgas_e_praulas_da_Tujetsch_(sursilvan) (14.5.2011)

http://www.museumregiunal.ch/fileadmin/user_upload/customers/museumregiunal/Aktuelles/Conferenza_Romontscha/Norbert_Deplazes.pdf (14.5.2011)